Александър Пушкин
Към…
Не питай от каква унила мисъл…

Превод от руски: Николай Кънчев, —

chitanka.info

Към…[0]

Не питай от каква унила мисъл

в забавите съм често помрачнял,

защо на всичко хвърлям поглед кисел,

защо за сладкия живот съм вял;

не питай от какво с душа безкрила

превърнах своята любов във враг,

на никоя сега не казвам мила —

разлюбилият не се влюбва пак.

Щастливият не ще узнае щастие.

За кратък миг блаженството трептя:

от младостта, от всяко сладострастие

остава след това скръбта…

[0] Напечатано от Пушкин в избраните му стихотворения през 1826 г. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.